./data/phi0914/phi0014/phi0914.phi0014.perseus-lat2.xml
uictoriae praemium quod petebatur ut       plebeius crearetur nullum fuit: omnes patricii creati sunt, M FabiusUibulanusM FoliusL SergiusFidenas    pestilentia eo anno aliarum       rerum otium praebuit  aedis Apollini pro ualetudine populi uota est  multa       duumuiri ex libris placandae deum irae auertendaeque a populo pestis causa       fecere;  magna tamen clades in urbe agrisque       promiscua hominum pecorumque pernicie accepta  famem quoque ex pestilentia morbo       implicitis cultoribus agrorum timentes in Etruriam Pomptinumque agrum et Cumas,       postremo in Siciliam quoque frumenti causa misere   consularium comitiorum nulla mentio habita est; tribuni       militum consulari potestate omnes patricii creati sunt, L PinariusMamercusL FuriusMedullinusSp PostumiusAlbus    eo anno uis morbi leuata neque a       penuria frumenti, quia ante prouisum erat, periculum fuit   consilia ad mouenda bella in Uolscorum Aequorumque       conciliis et in Etruria ad fanum Uoltumnae agitata   ibi prolatae in annum res decretoque cautum ne quod ante       concilium fieret, nequiquam Ueiente populo querente eandem qua Fidenae deletae       sint imminere Ueiis fortunam   interim Romae principes plebis, iam diu       nequiquam imminentes spei maioris honoris, dum foris otium esset, coetus       indicere in domos tribunorum plebis;  ibi       secreta consilia agitare; queri se a plebe adeo spretos, ut cum per tot annos       tribuni militum consulari potestate creentur, nulli unquam plebeio ad eum       honorem aditus fuerit   multum prouidisse suos       maiores qui cauerint ne cui patricio plebeii magistratus paterent; aut patricios       habendos fuisse tribunos plebi; adeo se suis etiam sordere nec a plebe minus       quam a patribus contemni   alii purgare       plebem, culpam in patres uertere: eorum ambitione artibusque fieri ut obsaeptum       plebi sit ad honorem iter; si plebi respirare ab eorum mixtis precibus minisque       liceat, memorem eam suorum inituram suffragia esse et parto auxilio imperium       quoque adscituram   placet tollendae       ambitionis causa tribunos legem promulgare ne cui album in uestimentum addere       petitionis causa liceret  parua nunc res et uix serio agenda uideri possit, quae       tunc ingenti certamine patres ac plebem accendit   uicere tamen tribuni ut legem perferrent; apparebatque       inritatis animis plebem ad suos studia inclinaturam  quae ne libera essent,       senatus consultum factum est ut consularia comitia haberentur